	
	
	

	
	



	
	
	

	
	




Valtioneuvoston asetus
radiotaajuuksien käytöstä ja taajuussuunnitelmasta annetun valtioneuvoston asetuksen muuttamisesta
Valtioneuvoston päätöksen mukaisesti 
kumotaan radiotaajuuksien käytöstä ja taajuussuunnitelmasta annetun valtioneuvoston asetuksen (1246/2014) 6 §, 9 §:n 1, 2 ja 4 momentti ja 11 §:n 2 momentti, sellaisena kuin niistä on 9 §:n 1 momentti asetuksessa 839/2016 sekä
muutetaan 2 §:n 1 ja 2 momentti, 3 §, 5 §, 8 §, 9 §:n 3 momentti, 10 § ja 11 § 1 momentti, sekä liite, sellaisina kuin niistä ovat 2 ja 10 § asetuksessa 273/2021, 9 §:n 3 momentti ja liite asetuksessa 201/2020, seuraavasti: 

2 §
Televisioverkot
Televisiotoimintaan käytettävä taajuusalue on 470–694 megahertsiä 10 päivään tammikuuta 2027 ja 470–614 megahertsiä 11 päivästä tammikuuta 2027. 
Taajuusalueella 470–694 megahertsiä on toimiluvanvaraisen televisiotoiminnan käytössä viisi valtakunnallista ja yksi alueellinen kanavanippu 10 päivään tammikuuta 2027. Taajuusalueella 470–614 megahertsiä on toimiluvanvaraisen televisiotoiminnan käytössä kolme valtakunnallista kanavanippua ja yksi alueellinen kanavanippu 11 päivästä tammikuuta 2027. Valtakunnallisista kanavanipuista yksi on ensisijaisesti varattu sähköisen viestinnän palveluista annetun lain 24 §:ssä tarkoitettua Yleisradio Oy:n julkisen palvelun tehtävän hoitamista ja mainitun lain 26 §:ssä tarkoitettua yleisen edun televisiotoimintaa varten.

— — — — — — — — — — — — — — — — — — — — — — — — — — — — — —

3 §
Kognitiiviset radioverkot
Kognitiivisten radiojärjestelmien toimintaan käytettävä taajuusalue on 470–694 megahertsiä 10 päivään tammikuuta 2027 ja 470–614 megahertsiä 11 päivästä tammikuuta 2027. Kognitiiviset radiojärjestelmät eivät kuitenkaan saa suojausta muun radioviestinnän aiheuttamilta häiriöiltä, eivätkä ne saa aiheuttaa häiriötä muulle radioviestinnälle.

5 §
Toisen sukupolven matkaviestinverkot
Toisen sukupolven digitaaliseen matkaviestintoimintaan (GSM) käytettävät taajuusalueet ovat 880–915 megahertsiä ja 925–960 megahertsiä sekä 1 710–1 785 megahertsiä ja 1 805–1 880 megahertsiä.
Valtakunnallisia sekä 880–915 megahertsin ja 925–960 megahertsin että 1 710–1 785 megahertsin ja 1 805–1 880 megahertsin taajuusalueella toimivia digitaalisia GSM-matkaviestinverkkoja on kolme.

8 §
Digitaalinen 450 matkaviestinverkko
Valtakunnallisen digitaalisen 450 matkaviestinverkon toimintaan käytettävät taajuusalueet ovat 452,425–456,925 ja 462,425–466,925 megahertsiä.

Valtakunnallisia digitaalisia 450 matkaviestinverkkoja on yksi. 

9 §
Sähköisten viestintäpalvelujen tarjontaan soveltuvat maanpäälliset järjestelmät
Sähköisten viestintäpalvelujen tarjontaan soveltuvien maanpäällisten järjestelmien käytössä ovat valtakunnallisesti taajuusalueet 703–733 megahertsiä ja 758–788 megahertsiä, 791–821 ja 832–862 megahertsiä, 880–915 megahertsiä ja 925–960 megahertsiä, 1 710–1 785 megahertsiä ja 1 805–1 880 megahertsiä, 1 920–1 980 megahertsiä ja 2 110–2 170 megahertsiä, 2 500–2 690 megahertsiä, 3 400–3800 megahertsiä sekä 25,1–27,5 gigahertsiä.
— — — — — — — — — — — — — — — — — — — — — — — — — — — — — —

10 §
Käyttörajoitukset
Edellä 2,5,8, 9 ja 9 a §:ssä tarkoitettujen taajuusalueiden käyttörajoitukset ovat liitteessä. 

11 §
Viranomaisverkko
Valtakunnallisen digitaalisen viranomaisradioverkon (VIRVE) toimintaan käytettävät taajuusalueet ovat 380–386 megahertsiä ja 390–396 megahertsiä sekä 698–703 megahertsiä ja 753–758 megahertsiä. 
———
Tämä asetus tulee voimaan 22 päivänä joulukuuta 2025.


Helsingissä xx.xx.2025




Liikenne- ja viestintäministeri Lulu Ranne




Ylitarkastaja Jaakko Laamanen
Liite

Toimiluvanvaraiseen teletoimintaan varattujen taajuusalueiden käyttörajoitukset

Maantieteelliset käyttörajoitealueet

Seuraavilla maantieteellisillä alueilla A–D on rajoituksia matkaviestinverkkojen taajuuksien käytössä, jollei sähköisen viestinnän palveluista annetun lain (917/2014) 42 §:ssä tarkoitetuissa radioluvan ehdoissa toisin määrätä:

Alue A: Suorakulmio, jonka kulmapisteet ovat 382302, 6680593; 380519, 6671420; 374746, 6671420; 369892, 6680593 ETRS-TM35FIN (x,y). Rajoitukset koskevat seuraavia kuntia tai niiden osia: Espoo, Kauniainen, Helsinki ja Vantaa.

Alue A1: Suorakulmio, jonka kulmapisteet ovat 377031,6679229; 377031, 6677150; 374593, 6677150; 374593, 6679229 ETRS-TM35FIN (x,y). Rajoitukset koskevat seuraavia kuntia tai niiden osia: Espoo ja Kauniainen.

Alue B: Ympyrä, jonka keskipiste on 333180, 6816930 ETRS-TM35FIN (x,y) ja säde 2150 metriä. Rajoitukset koskevat seuraavia kuntia tai niiden osia: Kangasala ja Tampere.

Alue C: Ympyrä, jonka keskipiste on 328181, 6821525 ETRS-TM35FIN (x,y) ja säde 500 metriä. Rajoitukset koskevat Tamperetta ja osin Tampereen seutua.

Alue D: Suorakulmio, jonka kulmapisteet ovat 438042, 7217956; 433883, 7210832; 426667, 7214039; 425803,7218954 ETRS-TM35FIN (x,y). Rajoitukset koskevat Oulua ja osin Oulun aluetta.

Alue D1: Suorakulmio, jonka kulmapisteet ovat 433189, 7217484; 435608, 7215259; 431830, 7212170; 429527, 7215829 ETRS-TM35FIN (x,y). Rajoitukset koskevat Oulua ja osin Oulun aluetta.

Digitaalisen 450 matkaviestinverkon käyttörajoitukset

Taajuuksia 452,425–453,700 MHz ja 462,425–463,700 MHz ei pääsääntöisesti saa käyttää 450 matkaviestinverkolle alle 150 kilometrin etäisyydellä Helsingistä (24E57 ja 60N10). Liikenne- ja viestintävirasto voi kuitenkin 130–150 kilometrin etäisyydellä Helsingistä tehdä tapauskohtaisia ratkaisuja 450 matkaviestinverkon käytön sallimisesta. 

Lisäksi Oy Yleisradio Ab:n yksityisessä radioverkossa on käytössä taajuus 452, 450 MHz, jonka käyttöoikeusalue on koko Suomi. Liikenne- ja viestintävirasto voi sähköisen viestinnän palveluista annetun lain mukaan myöntää Oy Yleisradio Ab:lle tämän taajuuden käyttöoikeuden, joka ei kuitenkaan rajoita 450 matkaviestinverkon käyttöä.

Tuotekehitys-, testaus- ja opetuskäyttö sähköisten viestintäpalvelujen tarjontaan soveltuvien maanpäällisten järjestelmien käytössä olevilla taajuusalueilla

Rajoitukset koskevat seuraavia 1800 megahertsin taajuuksia, jotka on osoitettu tuotekehitys-, testaus- ja opetuskäyttöön 1 kohdassa määritellyillä maantieteellisillä alueilla:

Alue A, B, ja C: taajuudet 1732,5–1737,5 MHz / 1827,5–1832,5 MHz sekä taajuudet 1782,3–1784,9 MHz / 1877,3–1879,9 MHz.

Alue D: taajuudet 1731,7–1738,3 MHz / 1826,7–1833,3 MHz sekä taajuudet 1781,7–1784,9 MHz / 1876,7–1879,9 MHz.

Rajoitukset koskevat seuraavia 2100 megahertsin taajuuksia, jotka on osoitettu tuotekehitys-, testaus- ja opetuskäyttöön kohdassa 1 määritellyillä alueilla:

Alue A: taajuudet 1935,1–1940,1 / 2125,1–2130,1 MHz, 1939,9–1944,9 /2129,9–2134,9 MHz ja 1959,9–1964,9 / 2149,9–2154,9 MHz.

Alue B: taajuudet 1935,1–1940,1 / 2125,1–2130,1 MHz ja 1939,9–1944,9 /2129,9–2134,9 MHz.

Alue C: taajuudet 1935,1–1940,1 / 2125,1–2130,1 MHz ja 1939,9–1944,9 /2129,9–2134,9 MHz.

Alue D: taajuudet 1935,1–1940,1 / 2125,1–2130,1 MHz 1939,9–1944,9 /2129,9–2134,9 MHz ja 1959,9–1964,9 / 2149,9–2154,9 MHz. 

Rajoitukset koskevat seuraavia taajuusalueen 2500–2690 megahertsiä taajuuksia, jotka on osoitettu tuotekehitys-, testaus- ja opetuskäyttöön tämän liitteen kohdassa 1 määritellyillä alueilla:

Alue A: taajuudet 2560–2570 MHz / 2680–2690 MHz ja 2570–2585 MHz 
Alue B: taajuudet 2540–2550 MHz / 2660–2670 MHz ja 2570–2585 MHz 
Alue D: taajuudet 2520–2530 MHz / 2640–2650 MHz ja 2570–2585 MHz

Rajoitukset koskevat seuraavia taajuusalueen 3410–3800 megahertsiä taajuuksia, jotka on osoitettu tuotekehitys-, testaus- ja opetuskäyttöön tämän liitteen kohdassa 1 määritellyillä alueilla, jos järjestelmissä on oikeus käyttää radiotaajuuksien huutokaupasta taajuusalueella 3410–3800 megahertsiä annetun valtioneuvoston asetuksen (532/2018) 2 §:n 3 momentin mukaisia taajuuskaistoja:

Alue A: taajuudet 3630–3690 MHz

Alue A1: taajuudet 3610–3710 MHz

Alueet B ja C: taajuudet 3700–3760 MHz. Taajuuskaistan käyttö alueella C on sallittu vain sisätiloissa.

Alue D: taajuudet 3700–3760 MHz

Alue D1: 3680–3780 MHz

Rajoitukset koskevat seuraavia taajuusalueen 3410–3800 megahertsiä taajuuksia, jotka on osoitettu tuotekehitys-, testaus- ja opetuskäyttöön tämän liitteen kohdassa 1 määritellyillä alueilla, jos järjestelmissä on oikeus käyttää radiotaajuuksien huutokaupoista taajuusalueella 3410–3800 megahertsiä annetun valtioneuvoston asetuksen 2 §:n 1 momentin mukaisia taajuuskaistoja.

Alue A: 3640–3700 MHz

Alue A1: 3620–3720 MHz

Alueet B ja C: 3510–3570 MHz. Taajuuskaistan käyttö alueella C on sallittu vain sisätiloissa.

Alue D: 3510–3570 MHz

Alue D1: 3490–3590 MHz

Rajoitukset koskevat seuraavia taajuusalueen 24,25–25,1 gigahertsiä taajuuksia, jotka on osoitettu tuotekehitys-, testaus- ja opetuskäyttöön tämän liitteen kohdassa 1 määritellyillä alueilla.

Alue A: 24,7–25,1 GHz

Alue A1: 24,3–25,1 GHz

Alueet B ja C: 24,7–25,1 GHz. Taajuuskaistan käyttö alueella C on sallittu vain sisätiloissa.

Alue D: 24,7–25,1 GHz

Alue D1: 24,3–25,1 GHz


Tuotekehitys-, testaus- ja opetuskäyttö toimiluvanvaraisen televisiotoiminnan taajuuksilla

Seuraavilla maantieteellisillä alueilla H ja I on rajoituksia toimiluvanvaraiseen televisiotoimintaan:

Alue H: Ympyrä, jonka keskipiste on 384549, 6671501 ETRS-TM35FIN (x,y) ja säde 10 km. Rajoitukset koskevat seuraavien kuntien osia: Espoo ja Helsinki.

Alue I: Ympyrä, jonka keskipiste on 243342, 6710332 ETRS-TM35FIN (x,y) ja säde 9 km. Rajoitukset koskevat seuraavien kuntien osia: Kaarina, Lieto, Parainen, Raisio, Rusko ja Turku.

Alueella H toimiluvanvarainen televisiotoiminta ei saa kanavilla 22 ja 23 aiheuttaa suurempaa kentänvoimakkuutta kuin 56 dBµV/m (1% ajasta, 50% paikoista) mitattuna 10 metrin korkeudessa maan pinnasta. TTO-käyttö on sallittu alueelle H sijoitettavilla lähettimillä tv-kanavilla 22 ja 23 siten, ettei kullakin kanavalla alueen reunaviivalla 10 metrin korkeudessa maan pinnasta mitattu kentänvoimakkuus ylitä arvoa 78 dBµV/m (50% ajasta, 50% paikoista).

Alueella I toimiluvanvarainen televisiotoiminta ei saa kanavalla 38 aiheuttaa suurempaa kentänvoimakkuutta kuin 56 dBµV/m (1% ajasta, 50% paikoista) mitattuna 10 metrin korkeudessa maan pinnasta. TTO-käyttö on sallittu alueelle I sijoitettavilla lähettimillä tv-kanavalla 38 siten, ettei kullakin kanavalla alueen reunaviivalla 10 metrin korkeudessa maan pinnasta mitattu kentänvoimakkuus ylitä arvoa 78 dBµV/m (50% ajasta, 50% paikoista).

